— 7-i — 
jam 5 lineas latum processum, ab anteriore ad posterius compressum, 
eique infixam costam (1. c. fg. 13.) 10 lineas longam ferat, (pium prima 
costa , sextae vertebrae ab utroque latere infixa , paullo brevior sit et 
angustior, at illius more aeque compressa planaque; consimiles denique 
apophyses articulares , nisi forsitan aliquantum majores , iis omnibus 
enascuntur. 
Dorsales deinde vertebrae ab hac fabrica parumper recedunt. Jam vero 
tertia dorsalis (1. c. fig. li. a latere sinistro, fig. 15. ab anteriore, 
h- 16. ab inferiore, fig. 17. a posteriore) a postrema collari differt eo, 
quod nulli exstent processus spinosi inferiores et corporis facies ibidem 
omnino plana sit ac laevis , adauctis insimul latitudine crassitieque pro- 
cessuum transversorum (1. c. fig. IJ.); in universum autem vertebrae 
dorsales multo crassiores et validiores , apophyses ampliores foveaeque 
anteriores articulares profundiores et latiores. 
Costae dorsales multo longiores (1. c. fig. 14. in situ) jam ad 2 pol- 
lices in tertia vertebra accedunt, et cum osse sterni nectuntur, quod 
collares duae non solent, intercedentibus tamen costis spuriis cartilagineis ; 
costis hisce a latere compressis sursumque sensim latioribus simplex ad- 
haeret capitulum compressissimum , quo processui transverso (uti fig. 14. 
ostendit) figuntur. 
In vertebris dein insequentibus , ad xxi usque , processus transversi 
volumine sensim decrescunt , ipsis costis idcirco imminutis , quod jam 
XVIII vertebra , tenuem costam pollicarem excipiens , praeprimis vero ul- 
tima, semipollicarem vixdum costulam figens, monstrat; omnium costa- 
rum maxima nona , ultra tres pollices longa. 
Unica vertebra lumbaris a dorsalibus non nisi absente costula diflert; 
ceteroquin ejusdem cum illis magnitudinis est. 
